Ongelukkigheid oor WVF-toelaag: Minister sê oor pad vorentoe | Maroela Media
Buitengewone stappe word gedoen om die dooiepunt op te los rakende die ongelukkigheid oor die Werkloosheidsversekeringsfonds (WVF) se Covid-19-Ters-voordeel wat nie verleng is nie.
Volgens Thulas Nxesi, minister van indiensneming en arbeid, is dit egter sy plig, as die uitvoerende gesag, om te verseker dat die WVF nie tot só 'n mate opgebruik word dat dit nie toekomstige verpligtinge teenoor bydraers kan nakom nie.
Verskeie organisasies het die afgelope ruk hul misnoeë te kenne gegee oor die Ters-voordeel wat nie verleng is nie. Dié organisasies is van mening dat dié voordeel verleng moet word vir so lank as wat die ramptoestand voortduur.
"Ons is bewus van die feit dat die inperking, hoewel op 'n minder streng vlak, steeds van krag is en daarom is daar bedrywe wat ondersteuning benodig," het Nxesi gesê. "Daarom het ons met vennote gesels om die beste pad vorentoe te probeer vind."
Daar is volgens Nxesi met alle belanghebbendes, insluitend arbeid en die sakesektor, vergader, maar gemeenskaplike gronde kon nog nie gevind word nie. Die gesprekke duur voort en die saak is tot "leierskapsvlak" geëskaleer, het Nxesi gesê.
Vergaderings vind tans plaas om moontlike alternatiewe reëlings en opsies te ondersoek wat ondersteuning aan werkers sal bied en die langtermynvolhoubaarheid van die WVF sal verseker. Dit sluit vergaderings in met verteenwoordigers van die WVF, die Openbare Beleggingskorporasie en die nasionale tesourie.
Volgens Nxesi moet daar in die gesprekke in gedagte gehou word dat die WVF voldoen het aan sy verbintenis om R40 miljard oor drie maande uit te betaal, en is R51 miljard reeds uitbetaal.
"Die WVF is 'n bydraende versekeringskema wat 'n verantwoordelikheid het teenoor bydraers tot die fonds – die geregistreerde werkgewers en werknemers."
Daar is glo ook reeds 'n reusetoename in aansoeke vir normale WVF-voordele weens die werksgeleenthede wat verlore gegaan het.
Die minister het gesê die finale besluit in dié verband sal aan die land deurgegee word.
Minister, sê eerder dis jou plig om seker te maak dat daar geld oor is waarmee julle massiewe Kersbonusse kan betaal. Wie se skuld is dit dat 85% van Suid-Afrika se mense vyf maande nie kon werk nie, en nie 'n enkele sent kon verdien nie? Julle wil nie die sogenaamde "ramp"toestand ophef nie, dus moet julle verantwoordelikheid aanvaar dat die regering vir die land moet sorg. Buitendien, hoeveel geld het die regering aan salarisse gesny, en wat steeds gesny is omdat julle nie oor julle "ramp"toestand kan kom nie?
ANC is die grootste ramp wat ons kon tref! Hou maar jou geld vir "our people" dis in elk geval al wat julle doen! Hou sommer op met die Sassa ook, want hulle kry net nóg kinders en kry lekker mahala geld en die land is op sy knieë thanks ANC cartel pffft